EkBass/fiwiki-20250220-pages-articles huggingface dataset:
Sōja

Sōja () on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin eteläosassa Okayaman länsipuolella. Kaupunki on rakentunut Takahashijoen alajuoksulle. Sen eteläosat kuuluvat Okayaman tasankoon, pohjoisosat nousevat Kibin ylängölle. Sōjassa on 69 309 asukasta (joulukuussa 2019) ja sen pinta-ala on 211,90 neliökilometriä. Asutus Sōjan alueella on vanhaa, ja Nara-kaudella 700-luvulla sinne perustettiin Bitchūn provinssin pääkaupunki (kokufu) ja provinssitemppeli. Kaupungin nimi on peräisin Heian-kaudella perustetulta Bitchūn Sōja-gūn pyhäköltä. Sōja kehittyi sittemmin sen portineduskaupunkina. Japanin nykyisen kunnallishallinnon puitteissa Sōjasta tehtiin maaseutukaupunki vuonna 1896 ja kaupunkioikeudet se sai kuntaliitoksen myötä vuonna 1954. Vuonna 2005 siihen liitettiin Kiyonen ja Yamaten kyläkunnat. Perinteisiä elinkeinoja ovat metallityöt ja lääkkeiden valmistus, nykyisin tärkeitä ovat muun muassa vähittäiskauppa ja autoteollisuuden tarpeisiin toimiva metalliteollisuus. Kaupungissa on Rengōn aaltopahvitehdas ja Calpis- yhtiön virvoitusjuomatehdas. Kaupunki on kasvanut myös Okayaman ja Kurashikin lähiönä. Siihen kuuluvilla maaseutualueilla viljellään esimerkiksi riisiä, vihanneksia ja hedelmiä, kuten viinirypäleitä ja persikoita; Kibin ylängöllä tuotetaan männyntuoksuvalmuskaa. Sōjan kulttuuriperintöön kuuluvat useat kofun-hautakummut ja muut historialliset muistomerkit, kuten Bitchūn provinssitemppeli Bitchū Kokubun-ji ja Kin linna. Hōfuku-jin temppeli tunnetaan Sesshūn asuin- ja opintopaikkana. Kamakura-kaudella se oli seudun zenbuddhalaisuuden keskus. Merkittävä luonnonnähtävyys on Takahashijoen sivujoen Makidanin vuorille kaivertama, syvä Gōkein rotko. Sōjassa toimii Okayaman prefektuurinyliopisto. Kaupunkia palvelevat JR Nishi-Nihonin Hakubi- linja ja Kibi-linja sekä Ibara-rautatien Ibara-linja. == Kuvia == Tiedosto:総社商店街.jpg|Katu Sōjassa Tiedosto:Iyama Hofukuji 09.JPG|Ruska Hōfuku- jin temppelillä Tiedosto:Kinojo, enkei-2.jpg|Kin linnaa Tiedosto:Gokei 04.JPG|Gōkein rotkoa == Lähteet == == Aiheesta muualla == * Kaupungin internetsivut Luokka:Okayaman prefektuurin kaupungit
Piispanristi

Piispanristi on Kaarinan kaupunginosa, joka sijaitsee kaupungin länsiosassa. Se rajautuu lännessä Turun Harittuun, pohjoisessa Nummenniittyyn, etelässä Kuusistoon ja idässä Kaarinan keskustaan.Turun karttapalvelu (Aluejaot > Kaupunginosat) opaskartta.turku.fi. Viitattu 15.1.2020. Alueella harjoitetaan paljon teollisuus- ja liiketoimintaa. Piispanristillä sijaitsee myös Kaarinan ainoa elokuvateatteri, nelisalinen Kino Piispanristi. ==Historia== Piispanristin kaakkoisosassa sijaitsevassa Poikluomassa on ollut asutusta ilmeisesti jo 1200-luvulla, ja se on täten Kaarinan vanhimpia kyliä. Piispanristin kautta on kulkenut myös historiallinen Kuninkaantie, jonka jäljet ovat kuitenkin hävinneet maankäytön seurauksena. Oletuksena kuitenkin on, että se kulki lähellä nykyistä 110-tietä.Visit Kaarina : Piispanristi www.visitkaarina.fi Viitattu 15.1.2020. Piispanristin alue on saanut nimensä lähiseudulla, Turun puolella sijaitsevan Piispanristinkiven mukaan (). Tämä kivi on noin 1,5 metriä korkea rapakivi, jonka kylkeen on hakattu puoliympyrän päältä kohoava risti. Kivi sijaitsee Skanssin kauppakeskuksen ja Turun vanhan hautausmaan välimaastossa. Kiven historiasta on erilaisia tarinoita ja näkemyksiä. Erään näkemyksen mukaan Kärjen tilan isäntä murhasi ja ryösti Turun piispan, kun piispa matkasi Kuusistosta Turkuun: Matkalla piispalle tuli jano, ja hän kävi Kärjen tilalla. Isäntä tämän jälkeen murhasi ja ryösti Piispan kiven luona.https://www.geocaching.com/geocache/GC3ABN1_piispanristin- ristikivi?guid=846fff6d-4379-429a-877d-2184bd5be03d ==Lähteet== Luokka:Kaarinan kaupunginosat
Pizzi (täsmennyssivu)

Pizzi voi tarkoittaa ainakin seuraavia: * Pizzi (oik. Luís Miguel Afonso Fernandes, s. 1989), portugalilainen jalkapalloilija * Juan Antonio Pizzi (s. 1968), argentiinalais-espanjalainen jalkapallovalmentaja ja entinen pelaaja * Lino Pizzi (s. 1942), italialainen roomalaiskatolinen piispa * Nilla Pizzi (1919–2011), italialainen laulaja * Ray Pizzi (s. 1943), yhdysvaltalainen jazzmuusikko.
Ernst Lindelöf -palkinto

Ernst Lindelöf -palkinto on Suomen matemaattisen yhdistyksen vuosittain jakama palkinto, joka jaetaan parhaasta suomalaisessa yliopistossa valmistuneesta matematiikan pro gradu -tutkielmasta. Palkinto on nimetty matematiikan professori Ernst Lindelöfin mukaan. == Luettelo palkinnonsaajista == Vuosi Nimi Yliopisto Aihe 2024 Emil Verkama Aalto-yliopisto Repairing the Universality Theorem for 4-Polytopes 2023 Okko Makkonen Aalto-yliopisto New Schemes for Secure Distributed Matrix Multiplication: Cooperative and Analog SDMM 2022 Reijo Jaakkola Tampereen yliopisto Algebraic Fragments of First- Order Logic 2021 Susanna Heikkilä Helsingin yliopisto Kvasisäännöllisesti elliptisen moniston rajoitettu kohomologia 2020 Jonas Lindblad Åbo Akademi The present value of a perpetuity with stochastic discounting 2019 Otte Heinävaara Helsingin yliopisto Matrix monotone functions 2018 Anni Hakanen Turun yliopisto Resolving sets and resolving several objects in the finite grid 2017 Jussi Kormu Oulun yliopisto Continuity of subadditive pressure for matrix cocycles and the dimension of self-affine set 2016 Ville Kivioja Jyväskylän yliopisto Affine decomposition of isometries in nilpotent Lie groups 2015 Jerri Nummenpalo Aalto-yliopisto Polytopal big data statistics 2014 Olli Saari Aalto-yliopisto Lokaalista globaaliin -tuloksia John-Nirenberg- epäyhtälöille 2013 Eveliina Peltola Helsingin yliopisto An explicit relation between monodromy of the Knizhnik-Zamolodchikov equations and braiding of quantum sl2 2012 Aleksis Koski Helsingin yliopisto Singular integrals and Beltrami type operators in the plane and beyond 2011 Jaakko Toivonen Helsingin yliopisto An adaptive trade-off between seed size and germination time 2010 Kim Laine Helsingin yliopisto Geometric and topological aspects of Type IIB D-branes 2009 Vadim Kulikov Helsingin yliopisto Weak Ehrenfeucht-Fraïsse Games 2008 Pauliina Ilmonen Tampereen yliopisto SYT-matriisien ominaisarvojen asymptoottisesta käyttäytymisestä 2007 Juhana Siljander Oulun yliopisto Epälineaarisen parabolisen osittaisdifferentiaaliyhtälön ratkaisujen lokaali käyttäytyminen – Harnackin epäyhtälö 2006 Kaisa Matomäki Turun yliopisto Small gaps between primes exist 2005 Antti Kemppainen Teknillinen korkeakoulu 2004 Juha-Matti Perkkiö Teknillinen korkeakoulu == Lähteet == Luokka:Suomalaiset tiedepalkinnot Luokka:Matematiikan palkinnot
Vyöleppärousku

Vyöleppärousku (Lactarius fennoscandicus) on rouskujen sukuun kuuluva erinomainen ruokasieni. Se muistuttaa kuusenleppärouskua sekä sinileppärouskua, mutta sekoittamisesta ei ole juurikaan haittaa, sillä ne ovat ruokasieninä samanarvoisia. Vyöleppärouskua voidaan käyttää värjäykseen, jolloin siitä saadaan ruskeankeltaisia sävyjä. ==Tuntomerkit== Vyöleppärouskun lakki on 4–12 senttimetriä leveä, aluksi laakean kupera, myöhemmin laakeneva, loivasti kuoppakeskustainen. Lakin pinta on kuiva, sileä ja voimakkaasti vyöhykkeinen. Lakin väri vaihtelee harmaanruskeasta violetinsävyiseen, oranssiin sekä vihreään. Vyöleppärouskun heltat ovat ruskeanoranssit ja lyhytjohteiset. Vyöleppärouskun jalka on 4–10 senttimetriä pitkä, oranssinruskea, osin ontto. Jalan pinta on kuiva, hieman jauheinen ja kuoppatäplätön. Malto on vaaleanoranssia ja se sinistyy, tosin ohimenevästi. Vyöleppärouskun maitiaisneste on oranssia, hetkellisesti sinertyvää ja sitä tulee niukasti. Itiöpöly on valkoista. ==Kasvuaika ja -paikka== Vyöleppärouskun satoaika on elo–lokakuussa. Sitä esiintyy usein istutuskuusikoissa suurina joukkoina ja se onkin kuusen juurisieni. Vyöleppärouskun levinneisyys on kuitenkin huonosti tunnettu. ==Lähteet== *Laji.fi: Vyöleppärousku (Lactarius fennoscandicus) *Luontoportti.com: Vyöleppärousku Luokka:Rouskut Luokka:Suomalaiset ruokasienet
Kanadan kansanpuolue

Kanadan kansanpuolue (eng. People’s Party of Canada, ransk. Parti populaire du Canada) on kanadalainen poliittiseen oikeistoon sijoittuva puolue. Puolueen puheenjohtajana ja perustajana toimii Maxime Bernier, joka perusti puolueen syyskuussa 2018 samalla kun erosi Kanadan konservatiivipuolueesta. Puolue on ilmaissut teemakseen maahanmuuton rajoittamisen, ja vapauden ja hyvinvoinnin palauttamisen. == Lähteet == Luokka:Oikeistopopulistiset puolueet Luokka:Nationalistiset puolueet Luokka:Kanadan puolueet
Fate Gear

Fate Gear (tyyliteltynä FATE GEAR) on japanilainen metalliyhtye, joka on perustettu vuonna 2015. Yhtyeen perustajiin kuuluva Mina perusti aiemmin Destrose-yhtyeen. == Jäsenet == ;Jäsenet * Nico: laulu * Mina: kitara * Kurumi: säveltäjä * Erika: basso * Haruka: rummut * Yuri: kosketinsoittimet ;Entiset jäsenet * Sakae: basso * Hiro: rummut == Diskografia == ;Studioalbumit * A Light in the Black (2015) * OZ -Rebellion- (2017) * 7 Years Ago (2018) * The Sky Prison (2021) ;EP-julkaisut * Headless Goddess (2019) == Lähteet == == Aiheesta muualla == * * Luokka:Japanilaiset metalliyhtyeet
Destrose

Destrose on japanilainen metalliyhtye, jonka on perustettu vuonna 2005. Yhtye on ollut tauolla vuodesta 2015 lähtien. Yhtyeessä on ollut sen kymmenvuotisen uran aikana useita kokoaikaisia jäseniä, joista monet ovat lähteneet omiin projekteihinsa. Yhtyeen jäsenet ovat myöhemmin vaikuttaneet muun muassa yhtyeissä Mary’s Blood ja Fate Gear. == Jäsenet == ;Jäsenet * Mary: laulu * Mina: kitara * Saki: kitara * Ami: basso * Emi: rummut ;Entiset jäsenet * Eye: laulu * Kayo: basso * Mari: rummut * Eri: kitara == Diskografia == ;Studioalbumit * Destrose (2013) ;Live-albumit * Live at Red Zone (2010) ;EP- julkaisut * The Prologue (2014) ;Singlet * Hakai no Bara (2010) * Deathless Memories (2011) * Fenixx -To Revive- (2012) * Nostphilia (2012) * Rin / Maze (2013) ;DVD-julkaisut * 2013.11.14 Destrose One-man Live! At Shibuya O-West (2014) == Lähteet == == Aiheesta muualla == * * Luokka:Japanilaiset metalliyhtyeet
Mary’s Blood

Mary’s Blood on japanilainen power metal -yhtye, joka on perustettu vuonna 2009. Yhtyeen perustajista neljä oli aiemmin Destrose-yhtyeessä. Mary's Blood aloitti määrittelemättömän tauon 9. huhtikuuta 2022. == Jäsenet == ;Jäsenet * Eye: laulu * Mari: rummut * Saki: kitara * Rio: basso ;Entiset jäsenet * Niboshi: basso * Eri: kitara * Chiba: kitara == Diskografia == ;Studioalbumit * Countdown to Evolution (2014) * Bloody Palace (2015) * Fate (2016) * Revenant (2018) * Confessions (2019) * Mary's Blood (2021) == Lähteet == == Aiheesta muualla == * * Luokka:Japanilaiset power metal -yhtyeet
Veli-Pekka Nurmi

Veli-Pekka Nurmi on seuraavien henkilöiden nimi * Veli-Pekka Nurmi, Onnettomuustutkintakeskuksen entinen johtaja, nykyään Teollisuuden Voima Oyn turvallisuusjohtaja * Veli-Pekka Nurmi (s. 1975), jalkapalloilija
Frank Berninger

Frank Berninger (s. 1967, Saksa) on taustaltaan saksalainen metsäekologi. Hän syventyy Itä-Suomen yliopiston kasviekologian professorina (9/2018–) erityisesti ilmastonmuutoksen ja vasteiden aihepiiriin. Berninger valmistui Helsingin yliopistosta filosofian tohtoriksi metsäekologian alalta vuonna 1997. Hänen englanninkielinen väitöskirjansa (1996) oli otsikoitu Acclimation and adaptation as determinants of growth in Scots pine. Berninger on kirjallisesti tuottelias ja laajasti verkostoitunut ympäristötutkija, joka nimitettiin Helsingin yliopiston apulaisprofessoriksi vuonna 2011. Hänet nimitettiin myös kiinalaisen Zheijang A&F; Universityn professoriksi (2016–). Berninger toimittaa Kanadan metsäntutkimukseen paneutuvaa tiedejulkaisua Canadian Journal of Forest Research ja hänellä on ranskankielisen Université du Québec à Montréalin Kanadan metsien tuotoksen tutkimusprofessuuri (Canada Research Chair in Forest Productivity). ==Lähteet== ==Aiheesta muualla== *Google Scholar -profiili (scholar.google.com) *Frank Berninger. University of Eastern Finland, Department of Environmental Science (researchgate.net) *Frank Berninger Helsingin yliopiston tutkimusportaalissa (researchportal.helsinki.fi) *Frank Berninger. Professor at University of Eastern Finland (linkedin.com) *HY ja SYKE (13.5.2015): Puiden vedenkäyttö tehostuu, kun ilmakehän hiilidioksidipitoisuus nousee (ymparisto.fi) *Jouko Lampila (28.3.2017) Tutkijat ilmaisevat huolensa Suomen metsänkäyttösuunnitelmien vaikutuksista (energiatalous.fi) Luokka:Suomalaiset metsätieteilijät Luokka:Suomalaiset ekologit Luokka:Itä-Suomen yliopiston professorit Luokka:Vuonna 1967 syntyneet Luokka:Elävät henkilöt
Porvoonseudun eläinsuojeluyhdistys

Porvoonseudun eläinsuojeluyhdistys on suomalainen eläinsuojeluyhdistys, joka on perustettu helmikuussa 1993. Yhdistys ottaa vastaan lemmikkejä Askolan, Porvoon ja Sipoon seudulta. Kissoja tulee vuosittain noin 250. Yhdistys toimii vapaaehtoisvoimin ja sillä on Tolkkisissa vanhan kansakoulun rakennuksessa toimiva löytöeläintalo. Löytöeläintalo otettiin käyttöön marraskuussa 1994. == Lähteet == == Aiheesta muualla == * Yhdistyksen verkkosivut Luokka:Suomalaiset eläinsuojelujärjestöt
Siikakoski

Siikakoski tarkoittaa seuraavia asioita: * Siikakoski, Vuohijärvestä laskeva koski Kouvolan Jaalassa * Siikakoski, Konnevedestä laskeva koski Konnevedellä * Siikakoski, Juvan Rautjärvestä laskevan vesireitin koski Juvalla * Siikakoski, Juvan ja Sulkavan Siikajärvestä Saimaan Enonveteen laskeva koski Sulkavalla.
Tähtihaukka (sarjakuvahahmo)

Tähtihaukka (), oikealta nimeltään Stakar Ogord, on fiktiivinen Marvelin-luoma antisankari. Steve Gerber ja Sal Buscema loivat hahmon vuonna 1975. Stakar on vaihtoehtoisesta tulevaisuudesta jatkumosta Maa-691. Hänen sielullaan on kyky asettua uuteen vastasyntyneeseen kehoon ja elää elämänsä uudelleen lukuisia kertoja. Tällä tiedolla hän pyrki manipuloimaan aikajatkumon tapahtumaketjuja sellaisiksi kuin itse parhaaksi katsoi. Tämän seurauksena hän sai kuitenkin monia vihollisia ja liittyi 3000-luvun Galaksin Vartijoihin.Guardians of the Galaxy v1 #26 == Muissa medioissa == Sylvester Stallone näyttelee Stakar Ogordia Marvel Cinematic Universen elokuvissa. *Hahmo teki ensiesiintymisensä vuonna 2017 elokuvassa Guardians of the Galaxy Vol. 2 avaruusrosvojärjestö Ravagereiden pääjohtajana ja Yondu Udontan entisenä toverina. Stakar ja Martinex T’Naga tapaavat Yondun planeetta Contraxialla ja muistuttavat edelleen häntä edelleen siitä, että Yondun klaani oli karkotettu suuremmasta Ravager-yhteisöstä, koska nämä olivat siepanneet lapsia ja toimittaneet Egolle. Elokuvan lopussa, kun Yondu oli uhrannut itsensä pelastakseen Peter Quillin, Stakar, Martinex ja muut Ravager-klaanit saapuvat Yondun hautajaisiin kunnioittamaan häntä. Lopputekstien välissä näytetyssä kohtauksessa Stakar ja Martinex kokoavat yhteen muut entiset toverensa: Charlie-27:n, Aleta Ogordin, Mainframen ja Krugarrin. *Stallone palasi rooliinsa elokuvassa Guardians of the Galaxy Vol. 3 (2023), jossa hän ja muut ravagerit auttoivat Galaksin Vartijoita soluttautumaan Orgosphereen, Suuren Kehittäjän johtaman Orgocorpin päämajaan. Ravagreihin liittynyt Gamoran variantti toisesta aikajanasta lähti myös Vartijoiden mukaan, ja elokuvan lopussa Ogord ja muut ravagerit ottivat heidän luokseen tehtävän jälkeen palanneen Gamoran iloisesti vastaan. == Lähteet == Luokka:Marvel-universumin supersankarit
Viihdeteollisuus

Viihdeteollisuus tai viihdeala on viihteen tai populaarikulttuurin teollista tuotantoa, jonka tallenteina levittäviä tuotteita ovat elokuvat, musiikki, pornografia ja videopelit. Viihdeteollisuuteen kuuluvat muun muassa elokuvateollisuus, musiikkiteollisuus, pornoteollisuus ja videopeliteollisuus. == Katso myös == * Populaarikulttuuri * Kulttuuriteollisuus == Lähteet == Luokka:Teollisuus Luokka:Viihde
Shoham

Shoham () on kaupunki Israelin Keski-Israelin hallintoalueella. Kaupunki on perustettu vuonna 1993 ja sen asukasluku oli vuoden 2018 lopussa 20 990\. ==Maantiede== Shoham sijaitsee Israelin keskiosassa suurin piirtein Tel Avivin ja Jerusalemin kaupunkien puolimatkassa. Kaupungin vieressä sijaitsee Ben Gurionin kansainvälinen lentoasema. ==Historia== Shoham on perustettu moniin muihin kaupunkeihin verrattuna vasta melko hiljattain vuonna 1993. Sittemmin kaupunki on kasvanut nopeasti. Kaupungin suunnittelua on kuvailtu ympäristöpainoitteiseksi. Se sisältää esimerkiksi puistoaluetta, jonka keinokastelussa on huomioitu veden säästäminen. Shohamissa järjestetään vuosittain esimerkiksi taidefestivaali ja Jitzhak Rabinin mukaan nimetty maastopyöräkisa. ==Väestö== Shohamin asukasluku oli vuoden 2018 lopussa 20 990. Vuonna 2002 vastaava lukema oli 15 600. ==Lähteet== == Aiheesta muualla == Luokka:Israelin kaupungit
Gudmund

Gudmund on miehen etunimi. Nimi on muinaisskandinaavista alkuperää ja on muodostettu yhdistämällä jumalaa ja suojelijaa tarkoittavista sanoista. Suomessakin nimi Gudmund on ollut käytössä jo keskiajalla. Nykyisin se on kuitenkin harvinainen. Digi- ja väestötietoviraston tietojen mukaan se on 1900-luvun alusta vuoden 2019 loppuun mennessä alle 80 henkilölle. Gudmundin samoin kuin Germundin nimipäivä on suomen­ruotsalaisen kalenterin mukaan 16. tammikuuta. == Tunnettuja Gudmundeja == * Gudmund Jöran Adlerbeth (1751−1818), ruotsalainen kirjailija, akateemikko ja kirjallisuuden kääntäjä * Gudmund Harlem (1917–1988), norjalainen lääkäri, poliitikko ja ministeri * Gudmund Hernes (s. 1941), norjalainen sosiologi, professori, poliitikko ja ministeri * Gudmund Laurinpoika (k. 1537), suomalainen rälssimies ja kihlakunnanvouti * Gudmund Restad (1937–2021), norjalainen poliitikko ja ministeri * Gudmund Storlien (s. 1990), norjalainen yhdistetyn hiihtäjä == Lähteet == Luokka:Etunimet
El'ad

El'ad () on kaupunki Israelin Keski-Israelin hallintoalueella. Kaupunki on perustettu vuonna 1998 ja sen asukasluku oli vuoden 2018 lopussa 47 866\. Kaupungin asukkaat ovat pääosin ortodoksijuutalaisia. ==Maantiede== El'ad sijaitsee Israelin keskiosassa noin neljä kilometriä Rosh HaAyinin kaupungista etelään. ==Historia== El'ad perustettiin pääasiassa ortodoksijuutalaisten asuinalueeksi ja sen ensimmäiset asukkaat muuttivat paikalle vuonna 1998. Hallinnolisesti El'adista tuli oma kaupunkinsa vuonna 2008. ==Väestö== El'adin asukasluku oli vuoden 2018 lopussa 47 866. Vuonna 2002 vastaava lukema oli 15 100. Suurin osa kaupungin väestöstä on ortodoksijuutalaisia, mutta kaupungissa on myös uskonnollisten juutalaisten vähemmistö. ==Lähteet== Luokka:Israelin kaupungit
Jaavankalastaja

Jaavankalastaja (Halcyon cyanoventris) on kuningaskalastajiin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Jaavankalastaja voi kasvaa 25-27 cm pitkäksi. Sukupuolet muistuttavat toisiaan ulkonäöltään. Päästään laji on tumman ruskea ja päässä on myös violetti vivahde. Selkä ja vatsa opvat violetinsiniset ja siipien kärkisulat ja pyrstö ovat sinivihreät. Jaavankalastajan siipien alapinnalla on valkoinen laikku. Lajin rinta on punaruskea ja vatsa on violetinsininen. Jaavankalastajan noka on kookas, muistuttaa muodoltaan keihäänkärkeä ja on väriltään punainen. Myös jalat ovat punaiset. ==Levinneisyys ja elinympäristö== Jaavankalastajaa tavataan Indonesiasta Jaavan ja Balin saarilta. Lajin elinympärsitöä ovat vesistöjen läheisyydessä sijaitsevat niityt, riisipellot, pensaikot ja sitä tavataan myös keinotekoisten lampien luona. Linnun ravintoa ovat pääasiassa hyönteiset, mutta se syö myös kaloja, sammakoita ja katkarapuja. Jaavankalastajan pesimäkausi kestää helmikuulta syyskuulle ja se pesii jokien rantatörmissä. ==Lähteet== Luokka:Kuningaskalastajat
Antal Bencze

Antal Bencze (s. 1969) on unkarilainen karateka. Hän on kolminkertainen Kyokushinin kevytsarjan Euroopan mestari. Bencze saavutti mestaruudet IKO- ja WKO-liitoissa 1990-luvulla. ==Alkuvuodet== Bencze aloitti karaten harrastamisen 15. syyskuuta 1981 Nyíregyházassa oltuaan peruskoulussa. Hän harrasti samalla myös uintia.Antal Bencze bitokudojo Viitattu 16.1.2020 ==Kilpaura== Bencze aloitti kilpailemisen 16-vuotiaana, kunnes 1989, 20-vuotiaana hän saavutti Unkarin mestaruuskisoissa hopeaa. Sittemmin Bencze onnistui etenemään samoissa kisoissa loppuotteluun saakka vuosien 1991–1995 välisenä aikana voittaen Unkarin mestaruuden kolmesti. Bencze voitti muun muassa 1991 Britannian Openin ja sijoittui toiseksi Unkarin kisoissa. Hän voitti ensimmäisen Unkarin mestaruutensa 1992 ja seuraavana vuonna sijoittui toiseksi. Bencze onnistui kuitenkin saavuttamaan ensimmäisen Euroopan mestaruutensa Bulgariassa. Hän voitti lopputtelussa Martijn Mellaertin. Myös vuodet 1994–1995 Bencze jatkoi menestystään voitettuaan Unkarin mestaruuden peräkkäisinä vuosina. Lisäksi hän onnistui saavuttamaan 1995 toisen Euroopan mestaruutensa Romaniassa. Hän voitti tällä kertaa loppuottelussa Piotr Sawickin. ===Siirtyminen WKO-liittoon=== Alkuperäisen IKO-liiton hajottua Unkari liittyi WKO-liittoon, jossa Bencze jatkoi kilpailemista hetken. Hän onnistui voittamaan 1997 uransa kolmannen Euroopan mestaruuden. Berliinissä käydyn turnauksen loppuottelussa Bencze onnistui voittamaan maamiehensä Sandor Dorgon.Результаты весовых Чемпионатов Европы по шинкиокушин карате (WKO) kyokushinkarate.news Viitattu 16.1.2020 Bencze saavutti myös Tokion painoluokallisissa MM-kisoissa pronssia voitettuaan mitalikamppailussa Okito Narumin.Shinkyokushinkai Karate World Cup, from 1997 kyokushinkarate.news Viitattu 16.1.2020 ==Lähteet== Luokka:Unkarilaiset karatekat Luokka:Kyokushinin harjoittajat Luokka:Vuonna 1969 syntyneet Luokka:Elävät henkilöt
Alejandro Giammattei

Alejandro Eduardo Giammattei Falla (s. 9. maaliskuuta 1956) on guatemalalainen poliitikko, joka toimi tammikuusta 2020 tammikuuhun 2024 Guatemalan presidenttinä. Giammattei voitti Guatemalan presidentinvaalit elokuussa 2019. Hän on arvoiltaan konservatiivi ja vastustaa aborttia ja sukupuolineutraalia avioliittoa. Rikollisuutta kohtaan hän kannattaa kovia otteita. Giammattei on sanonut haluavansa palauttaa Guatemalaan kuolemanrangaistuksen. Aiemmin vankilanjohtajana ja kirurgina työskennellyt Alejandro Giammattei vannoi tammikuussa 2020 virkavalansa Guatemalan uutena presidenttinä ja edellisen presidentin Jimmy Moralesin seuraajana. Giammattei on sekä Guatemalan että Italian kansalainen. Jälkimmäisen hän on saanut verenperintönä isoisänsä kautta, ja katsoi siksi, ettei hänellä ole mitään laillista pakkoa luopua kaksoiskansalaisuudestaan toimiessaan Guatemalan presidenttinä. == Kunnianosoituksia == * Loistavan jaden ritarikunta (Taiwan, 2023) == Lähteet == Luokka:Guatemalan presidentit Luokka:Vuonna 1956 syntyneet Luokka:Elävät henkilöt
Surfers’ Choice

Surfers’ Choice on yhdysvaltalaisen surfmuusikon Dick Dalen esikoisalbumi, joka julkaistiin vuonna 1962. Albumia pidetään surfmusiikin aloittajana. ==Kappaleet== Kaikki kappaleet säv. ja san. Dick Dale ellei toisin mainita. ===A-puoli=== #Surf Beat #Sloop John B (Carl Sandburg, Lee Hays) #Take It Off #Night Owl (Tony Allen) #Fanny Mae (Buster Brown) #Misirlou Twist (Chaim Tauber, Fred Wise, Milton Leeds, Nicholas Roubanis) ===B-puoli=== # * Peppermint Man (Alonzo Willis) #Surfing Drums #Shake ’n’ Stomp #Lovey Dovey (Eddie Curtis, Nuggy) #Death of a Gremmie #Let’s Go Trippin’ ===Sundazedin vuoden 2006 CD-version bonuskappalet=== 13. Del-Tone Rock 14. Jungle Fever 15. Misirlou 16. Eight Till’ Midnight 17. Lovin’ on My Brain 18. A Run For Life ==Arvostelut== *AllMusic: ==Lähteet== Luokka:Dick Dalen albumit Luokka:Vuoden 1962 esikoisalbumit
Aamulehden talo

Aamulehden talo on vuonna 1927 valmistunut asuin- ja liikerakennus Tampereen keskustassa, Hallituskadun ja Kuninkaankadun kulmassa. Sen rakennutti Tampereen Kirjapaino-Osakeyhtiö (sanomalehti Aamulehden julkaisija), jolla oli jo ennestään konttori-, kirjapaino- ja latomorakennukset samalla tontilla. Arkkitehti Birger Federleyn suunnittelema uudisrakennus nousi niiden viereen, vanhan puutalon paikalle.Aamulehti uudessa toimitalossaan. Aamulehti. 1.12.1927, s. 4. Kansalliskirjaston digitaaliset aineistot Viitattu 16.1.2020. Rakennus oli alun perin nelikerroksinen. Sen julkisivua leimasivat linnamaiset päädyt ja klassismin mukaiset, koristellut ikkuna-aukot. Päädyt poistettiin ja ulkoasua pelkistettiin vuonna 1950, kun taloa korotettiin kahdella kerroksella. Muutostyöt suunnitteli arkkitehti Harry W. Schreck. Aamulehti muutti tontilta 1980-luvulla Sarankulmaan, johon sille valmistui uusi toimitalo.Pietilä 2011, s. 379. Nykyään lehden toimitus sijaitsee Siperia- rakennuksessa Finlaysonin tehdasalueella. ==Lähteet== Luokka:Tampereen liikerakennukset Luokka:Tampereen asuinrakennukset Luokka:Birger Federleyn suunnittelemat rakennukset Luokka:Aamulehti Luokka:Nalkala
Kaupunkitutkimusinstituutti

Kaupunkitutkimusinstituutti Urbaria on Suomen ensimmäinen kaupunkitutkimukseen keskittynyt monitieteinen toimintayksikkö ja toimii Helsingin yliopistossa. Instituutin tavoitteena on kansainvälisesti korkeatasoinen kaupunkitutkimus, kaupunkitutkimuksen opetus sekä alan asiantuntijoiden ja tutkimuksen yhteiskunnallisen vaikuttavuuden edistäminen. Kun suurin osa maailman väestöstä asuu kaupungeissa, myös yhteiskunnalliset ilmiöt asettuvat osaksi kaupunkiympäristöä. Tämä kaupungistumiskehitys haastaa käsityksemme alueellisista rakenteista. Kaupunkitutkimusinstituutti ratkoo näitä monimutkaisia kaupunki- ja aluekehitykseen liittyviä ongelmia tutkimuksen ja koulutuksen avulla. Sen toiminnassa yhdistyvät Helsingin yliopiston akateeminen erityisosaaminen ja poikkitieteellinen yhteistyö kaupunkien ja muiden toimijoiden kanssa. Instituutin tutkimus keskittyy kolmeen toisiinsa limittyvään teemaan: paikkoihin (places), ihmisiin (people) ja politiikkaan (politics). Instituutin tärkeimpänä tehtävänä on vastata jo vuosikymmeniä käynnissä olleeseen kaupungistumisen myötä muodostuneisiin monimutkaisiin haasteisiin. Kaupunkitutkimusinstituutti tuokin yhteen ihmisiä, osaamista ja ideoita eri tieteenaloilta. Akatemian sisäisen yhteistyön lisäksi instituutin tarkoituksena on parantaa vuorovaikutusta muun yhteiskunnan kanssa. Helsingin yliopistossa harjoitettava kaupunkitutkimus on organisoitu tällä hetkellä useana kokonaisuutena. Kaupunkitutkimusinstituutti Urbaria on matemaattis- luonnontieteellisen tiedekunnan, valtiotieteellisen tiedekunnan, bio-ja ympäristötieteellisen tiedekunnan ja humanistisen tiedekunnan yhteinen verkostomaisesti toimiva kokonaisuus ja osa perustettavaa Kestävyystieteen instituuttia. Kaupunkitutkimusinstituutin lisäksi Helsingin yliopisto on osa Kaupunkiakatemiaa. Kaupunkitutkimusinstituutti on perustettu 2018. Sen johtajana toimii professori Mari Vaattovaara. == Aiheesta muualla == * Kaupunkitutkimusinstituutin verkkosivu Luokka:Helsingin yliopisto
Kaksi paavia

Kaksi paavia () on vuonna 2019 julkaistu elämäkerrallinen draamaelokuva, jonka on ohjannut Fernando Meirelles. Sen pääosissa on Anthony Hopkins ja Jonathan Pryce. Kaksi paavia sai ensi-iltansa Telluriden elokuvajuhlissa 31. elokuuta 2019. 20. joulukuuta 2019 se julkaistiin Netflixissä. Elokuva sai 4 Golden Globe -ehdokkuutta vuoden 2020 gaalassa ja 3 Oscar-ehdokkuutta vuoden 2020 gaalassa. == Näyttelijät == == Aiheesta muualla == * * * * Luokka:Vuoden 2019 brittiläiset elokuvat Luokka:Vuoden 2019 yhdysvaltalaiset elokuvat Luokka:Vuoden 2019 italialaiset elokuvat Luokka:Argentiinalaiset elokuvat Luokka:Brittiläiset draamaelokuvat Luokka:Yhdysvaltalaiset draamaelokuvat Luokka:Italialaiset draamaelokuvat
Solanon piirikunta

Solanon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 446 610 vuonna 2019 ja sen pinta-ala on 2 350 neliökilometriä. Vallejo on väkiluvultaan Solanon suurin kaupunki. Fairfield on piirikunnan hallintokeskus. Piirikunta perustettiin 18. helmikuuta 1850. ==Väestö== Solanon piirikunnan asukkaista 37,9 prosenttia on valkoisia, 26,5 prosenttia latinalaisamerikkalaisia ja 15,6 prosenttia aasialaisia. 91,7 prosenttia asukkaista on Yhdysvaltain kansalaisia. Piirikunnan väestön keski- ikä on 37,8 vuotta. ==Kuvia piirikunnasta== Tiedosto:Suisun City Marina and City Hall.jpg|Suisun Cityn venesatama. Tiedosto:Summer Hillside.jpg|Vacavillen kukkulat. ==Lähteet== ===Viitteet=== == Aiheesta muualla == Luokka:Kalifornian piirikunnat
Seitsemän kiveä

Seitsemän kiveä (Intiassa mm. pitthu, lagori ja dikori) on perinteinen ulkona pelattava joukkuepeli Intiassa ja Pakistanissa. Peli muistuttaa jonkin verran polttopalloa. Siinä yritetään kaataa seitsemää pinottua litteää kiveä. Peliä on pelattu tuhansia vuosia, mutta viime aikoina sen suosio ajanvietteenä on vähentynyt. == Pelin kulku == Pelaajat jaetaan kahteen yhtä suureen joukkueeseen. Seitsemän litteää kiveä pinotaan päällekkäin. Joukkueet asettuvat tietyn matkan päähän kivipinosta. Toista joukkuetta kutsutaan ”etsijöiksi” ja toista ”osujiksi”. Etsijät heittävät pallon ja pyrkivät kaatamaan kivipinon. Jos he onnistuvat tässä, etsijät yrittävät koota kaatuneen kivipinon. Pallo annetaan vastajoukkueelle, joka yrittää estää kivipinon kokoamisen heittämällä etsijöitä pallolla. Jos pallo osuu etsijään, hän on pois pelistä. Etsijä voi suojata itsensä aina koskettamalla osujaa pallon osuessa. == Lisäsääntöjä == * Jos yksikään etsijä ylittää merkityn rajan, on hän poissa pelistä * Jos etsijän heittämä pallo ei osu kivipinoon ja osuja saa sen kiinni, etsijä on poissa pelistä * Jos etsijä ei osu kolmannellakaan yrittämällä kivipinoon, on hän poissa pelistä * Osuja ei voi juosta pallon kanssa osuakseen etsijään * Kun etsijä on saanut kivikasan kootuksi, hän huutaa kolme kertaa "lagiori" ja liikuttaa käsiään kivikasan ympärillä == Lähteet == Luokka:Pelit
Avenue Mac-Mahon

Avenue Mac-Mahon on puistokatu Ranskan pääkaupungin Pariisin 17. arrondissementissa. Se on saanut nimensä Ranskan marsalkan ja presidentin Patrice de Mac-Mahonin mukaan. Avenue Mac-Mahon on yksi Place Charles de Gaullelta säteittäin lähtevistä 12 leveästä puistokadusta. Ranskan toisen keisarikunnan aikana kadun nimi oli Avenue du Prince-Jerome. == Lähteet == == Aiheesta muualla == Luokka:Pariisin kadut
Ketjuharava

Ketjuharava on traktoriin kiinnitettävä heinätyökone, jolla voidaan pöyhiä, kääntää ja karhottaa kaadettua heinää pellon pinnalla kuivumisen nopeuttamiseksi auringonpaisteen ja tuulen vaikutuksesta. Luokka:Maatalouskoneet Luokka:Heinätyöt
Thunderbolt (Saxonin albumi)

Thunderbolt on Saxonin 22. studioalbumi, joka julkaistiin 2. helmikuuta 2018. == Kappalelista == # # # # # # # # # # # === Japanin bonuskappale === # * === Special Tour Edition bonuskappaleet === # # Thunderbolt" (Live in Frankfurt – Recorded on 2 March 2018) # Nosferatu (The Vampire's Waltz) (Live in Los Angeles – Recorded on 22 April 2018) == Kokoonpano == * Biff Byford - laulu * Paul Quinn - kitara * Doug Scarratt - kitara * Nibbs Carter - basso * Nigel Glockler - rummut * Sed Byforn - taustalaulu kappaleissa "Thunderbolt" ja "Speed Merchants" * Tom Witts - taustalaulu kappaleissa "Thunderbolt" ja "Speed Merchants" * Caleb Quaye - taustalaulu kappaleissa "Thunderbolt" ja "Speed Merchants" * Corvin Bahn - koskettimet kappaleessa "Nosferatu" * Johan Hegg - laulu kappaleessa "Predator" == Arviot == * Kaaoszine: 8-/10Kaaoszine * Soundi: Vanhan liiton hevimiehet asian ytimessä – arviossa Saxonin uutuusalbumi ”Thunderbolt” Viitattu 30.10.2022. == Lähteet == == Aiheesta muualla == * * Luokka:Vuoden 2018 albumit Luokka:Saxonin albumit
Avenue d'Iéna

pienoiskuva|Place d'Iéna ja sen takana Avenue d'Iéna''' Avenue d'Iéna on puistokatu Ranskan pääkaupungin Pariisin 16. arrondissementissa. Se on saanut nimensä Pont d’Iéna -sillan mukaan, joka puolestaan on saanut nimensä Jenan taistelun mukaan. Avenue d'Iéna on yksi Place Charles de Gaullelta säteittäin lähtevistä 12 leveästä puistokadusta. == Lähteet == == Aiheesta muualla == Luokka:Pariisin kadut
Red Nose Company

Red Nose Company on suomalainen Helsingissä toimiva kiertueteatteri, jonka perustivat vuonna 2005 Teatterikorkeakoulun opiskelijat. Red Nose Company on Suomen ensimmäiseen klovneriaan erikoistunut ammattiteatteriryhmä. Vuoteen 2015 asti teatteri toimi nimellä RedNoseClub. Teatterilla ei ole omia esitystiloja, vaan sen toimintakenttänä on koko Suomi. Teatteri on esiintynyt myös ulkomailla. Teatterin toimisto sijaitsee Suvilahdessa Esitystaiteen keskuksen tiloissa. Teatterin operatiivista toimintaa johtaa toiminnanjohtaja, näyttelijä Tuukka Vasama. Hallituksen puheenjohtaja on näyttelijä Timo Ruuskanen. Red Nose Company on Teatterikeskuksen jäsen. Red Nose Company tuottaa vuosittain keskimäärin yhden ensi-illan, joka jää teatterin kiertueohjelmistoon. Teatterin vuosittainen katsojamäärä on noin 10 000 – 15 000 katsojaa. Teatteri on tehnyt yhteistyötä mm. Teatteri Quo Vadiksen, Kansallisteatterin, Helsingin kaupunginteatterin, Aleksanterin teatterin ja Teatteri Avoimien Ovien kanssa. Teatterilla on kaksi vakituista työntekijää, jonka lisäksi sen tuotannot työllistävät lukuisan määrän freelancetaiteilijoita. Red Nose Company on ollut mukana Suomen Kulttuurirahaston Taidetestaajat-hankkeessa vuosina 2017-2020. == Näyttelijät == Vuonna 2020 Red Nose Companyssa toimivat näyttelijät Teemu Aromaa, Eero Järvinen, Amira Khalifa, Riku Korhonen, Minna Puolanto, Nora Raikamo, Timo Ruuskanen, Kiureli Sammallahti, Hanna Seppä, Niina Sillanpää, Tatu Siivonen, Tuukka Vasama ja Jari Virman. == Tuotannot 2008-2019 == * RedNoseClub (Aleksanterin teatteri, 2008) * Hamlet (Q-teatteri 2009) * Late Night with RedNoseClub (Q-teatteri 2010) * Juoksuhaudantie (ohj. Otso Kautto. Teatteri Avoimet Ovet 2014) Yhteistuotanto Teatteri Quo Vadiksen kanssa. * Lokki (ohj. Philip Boulay. Espoon Kaupunginteatteri 2015) * Punainen viiva (ohj. Otso Kautto. Teatteri Avoimet Ovet 2016) Yhteistuotanto Teatteri Quo Vadiksen kanssa. * Keisarin uudet vaatteet (ohj. Timo Ruuskanen & Tuukka Vasama, Aleksanterin teatteri 2017) * Babylon (ohj. Marielle Eklund-Vasama, Kanneltalo 2018) Yhteistuotanto Kanneltalon kanssa. * Don Quijote (ohj. Otso Kautto, Teatteri Avoimet Ovet 2019) Yhteistuotanto Kuopion kaupunginteatterin, Lahden Kaupunginteatterin, Tampereen Työväen Teatterin, Turun Kaupunginteatterin ja Teatteri Quo Vadiksen kanssa. == Lähteet == * Red Nose Companyn kotisivut === Viitteet === == Aiheesta muualla == * Ilta-Sanomien haastattelu 13.10.2019. * Suomen Kulttuurirahaston Taidetestaajat-hanke Luokka:Helsingin teatterit
Mihail Mišustin

Mihail Vladimirovitš Mišustin (, s. 3. maaliskuuta 1966 Lobnja) on venäläinen poliitikko ja Venäjän pääministeri. Mišustin opiskeli systeemi-insinööriksi Moskovan valtion teknologisessa Stankin-yliopistossa vuoteen 1989 asti ja väitteli vuonna 2010 taloustieteiden tohtoriksi aiheenaan omaisuusverotuskäytäntöjen kehittämisen strategia. Hän työskenteli virkailijana verohallinnossa vuodesta 1998, sen jälkeen yrittäjänä ja palasi uudelleen verohallintoon vuonna 2010. Veroviraston johtajana hän edisti digitaalisten palveluiden käyttöönottoa. Mišustin on PHK TsSKA Moskovan hallituksen jäsen. Mišustinin isä on venäjänjuutalainen. Hän on naimisissa ja hänellä on kolme poikaa. == Lähteet == Luokka:Venäläiset poliitikot Luokka:Venäjän federaation pääministerit Luokka:Elävät henkilöt Luokka:Vuonna 1966 syntyneet
Ilmastovahti

Ilmastovahti on web-sovellus, jonka avulla kunnat ja muut organisaatiot voivat seurata omia ilmastotoimenpiteitään. Ilmastovahti on avointa lähdekoodia ja alun perin Helsingin kaupungin kehittämä. Ensimmäisen ilmastovahdin kehittämiseen saatiin rahoitusta EIT Climate-KIC -organisaatiolta. Työkalu on kokeilukäytössä jo muutamassa muussa organisaatiossa. Ilmastovahtia kehittää nykyään Kausal oy brändinimellä Kausal Watch. == Rakenne == Ilmastovahdin keskeisenä tehtävänä on seurata sovitun toimenpideohjelman toimenpiteiden etenemistä. Jokaisella toimenpiteellä on yhteyshenkilö, joka lisää toimenpiteen sivulle tietoja yksittäisistä tehtävistä tai tapahtumista. Toimenpiteiden vaikutuksia mitataan mittareiden avulla. Ne ovat erilaisia määrällisiä aikasarjoja jostakin toimenpiteen kannalta olennaisesta ilmiöstä. Mittareita on kolmenlaisia: toiminnalliset mittarit kuvaavat jotakin ilmiötä, johon toimenpiteellä voidaan suoraan vaikuttaa. Taktiset mittarit kuvaavat ilmiöitä, joihin toimenpide vaikuttaa epäsuorasti. Strategiset mittarit puolestaan ovat sellaisia, joihin nimenomaan pyritään vaikuttamaan, kuten kasvihuonekaasupäästöt. Jokaisella toimenpiteellä ja mittarilla on oma nettisivu, jossa kuvataan ilmiötä tarkemmin. Toimenpiteet ja mittarit yhdessä muodostavat graafisesti esitettävän näkemysverkon, jossa eri ilmiöt kytkeytyvät toisiinsa syy-seuraussuhteiden mukaisesti. Ilmastovahdissa on myös tilannekuvasivu, jossa näkyy toimenpiteiden etenemisen tilanne. Mittarit on toteutettu tietokiteinä eli nettisivuina, joilla on täsmällinen kysymys ja siihen joukkoistamalla etsittävä vastaus. Kysymys on kaksiosainen: 1) Mikä on paras arvio tämän mittarin arvosta menneisyydessä dataan pohjautuen ja toisaalta tulevaisuudessa nykykäsitykseen pohjautuen? 2) Millainen tavoite tälle mittarille pitäisi asettaa, jotta organisaation kokonaistavoite ilmastonmuutoksen hillinnässä saavutetaan? Tietokiteiden käyttö perustuu avoimen päätöksentekokäytännön menetelmään, joka hyväksyttiin Hiilineutraali Helsinki 2035 -toimenpideohjelmassa yhdeksi ilmastotyön periaatteista. === Tekninen ratkaisu === Ilmastovahti käyttää Django-sovelluskehystä, ja sen käyttöliittymä on toteutettu React-kirjastolla. == Lähteet == Luokka:Ohjelmistot Luokka:Ilmastonmuutos Luokka:Ilmastopolitiikka
On Through the Night

On Through the Night on Def Leppardin debyyttialbumi, joka julkaistiin 14. maaliskuuta 1980. == Kappalelista == === A-puoli === # # # # # # === B-puoli === # * # # # # == Kokoonpano == * Joe Elliott – laulu, taustalaulu * Steve Clark – kitara, taustalaulu * Pete Willis – kitara, taustalaulu * Rick Savage – basso, taustalaulu * Rick Allen – rummut, taustalaulu * Chris M. Hughes – syntetisaattori kappaleessa "Hello America" * Dave Cousins – ääni kappaleessa "When the Walls Came Tumblin' Down" == Aiheesta muualla == * * Luokka:Vuoden 1980 albumit Luokka:Def Leppardin albumit
Australian avoin tennisturnaus 2020

Vuoden 2020 Australian avoin tennisturnaus pelattiin 20. tammikuuta – 2. helmikuuta 2020 Melbournessa. Se oli kaikkiaan 108:s Australian avoin tennisturnaus ja vuoden ensimmäinen Grand Slam -turnaus. Turnauksen kaksinpelin kaaviot arvottiin 16. tammikuuta 2020. Miesten kaksinpeliturnauksen voitti Novak Đoković yhteensä jo kahdeksannen kerran. Naisten kaksinpeliturnauksen voitti Sofia Kenin, joka saavutti ensimmäisen Grand Slam -mestaruutensa päihitettyään loppuottelussa Garbiñe Muguruzan luvuin 4–6, 6–2, 6–2. == Sijoitetut pelaajat == === Miesten kaksinpeli === === Naisten kaksinpeli === == Lähteet == == Aiheesta muualla == *Viralliset sivut *
Lilium pomponium

Lilium pomponium on liljakasvien heimoon ja liljojen sukuun kuuluva monivuotinen kasvilaji, jonka on nimennyt Carl von Linné vuonna 1753. == Koko ja ulkonäkö == Lilium pomponium on tavallisesti noin 40–50 senttimetrin korkuiseksi kasvava monivuotinen ruohokasvi, jonka varret ovat usein tummempia kuin lehdet. Laji muistuttaa huomattavasti sukulaistaan pyreneittenliljaa (Lilium pyrenaicum), joka kasvaa kuitenkin lähes puolet korkeammaksi kuin Lilium pomponium. Lajin voimakas tuoksu on joidenkin mielestä epämiellyttävä. Lilium pomponium kukkii heinäkuussa. Sen kukat ovat noin 4–5 senttimetrin pituisia ja punaisia. == Levinneisyys ja elinympäristö == Lilium pomponium kasvaa Lounais-Alpeilla sekä Ranskan, Espanjan ja Italian alueilla. Laji suosii kivistä maastoa ja nurmikkoa. == Kuvia == Tiedosto:LILIUM POMPONIUM. (Jardin). 24-05-09.JPG Tiedosto:Lis turban 2.jpg Tiedosto:Lis turban.jpg Tiedosto:Turban Lily (Lilium pomponium) (8337453051).jpg == Lähteet == == Aiheesta muualla == pomponium
Sykloni Akash

Sykloni Akash (JTWC:n lyhenne 01B) oli vuoden 2007 Intian valtameren syklonikauden ensimmäinen nimetty myrsky. Tuulen nopeus oli voimakkaimmillaan 120 km/h, mikä teki siitä Saffirin-Simpsonin hurrikaaniasteikolla 1. luokkaan kuuluvan trooppisen syklonin. Lähellä Bangladeshin rannikkoa se aiheutti kovia tuulia ja sateita. Kuolleita oli 14 ja aineellisia vahinkoja arvioitiin aiheutuneen noin 982 miljoonan dollarin arvosta. == Lähteet == Luokka:Luonnonmullistukset Bangladeshissa Luokka:Myanmarin historia Luokka:Trooppiset hirmumyrskyt Luokka:Vuoden 2007 luonnonmullistukset
Lombardiannokkasärki

LombardiannokkasärkiLombardiannokkasärki - Protochondrostoma genei Suomen Lajitietokeskus 2023 (Protochondrostoma genei), myös huulisärki, on särkien heimoon (Leuciscidae) kuuluva sisävesikala. Se luettiin aiemmin nokkasärkisukuun Chondrostoma, mutta on sittemmin siirretty omaan erilliseen Protochondrostoma-sukuunsa . Lombardiannokkasärki on tavallisesti 15 senttimetrin mittainen, enimmillään 30-senttinen. Kylkiviivan yläpuolella on tumma juova ja kalan suu on puolikaaren muotoinen. Lombardiannokkasärki muistuttaa nokkasärkeä (Chondrostoma nasus), mutta on kooltaan pienempi ja sillä on kylkiviivalla vähemmän suomuja, vain 52–56 kappaletta. Lombardiannokkasärki elää luonnostaan Italiassa ja Sloveniassa Adrianmeren vesistöalueella, mutta sitä on levitetty Italiassa muihinkin vesiin, ja Italian keskiosissa se on nykyisin suuri uhka alueen alkuperäisille toscananturvalle (Squalius lucumonis) ja italiansärjelle (Sarmarutilus rubilio). Laji elää jokien keskijuoksuilla nk. barbivyöhykkeessä. Lombardiannokkasärki kutee maalis-toukokuussa. == Lähteet == Luokka:Särjet (alaheimo) Luokka:Uhanalaiset kalat
Hinku-verkosto

Hinku-verkosto on pääosin kunnille ja maakunnille tarkoitettu ilmastonmuutoksen hillinnän verkosto, joka tuo yhteen päästövähennyksiin sitoutuneita kuntia ja maakuntia, sekä energia- ja ilmastoalan asiantuntijoita ja yrityksiä. Kuntien ja maakuntien tavoitteena on vähentää alueidensa kasvihuonekaasupäästöjä 80 prosentilla vuoteen 2030 mennessä vuoden 2007 tasolta. Joidenkin kuntien kohdalla tavoitevuosi on vieläkin aiemmin. Suomen ympäristökeskuksen (SYKE) koordinoima verkosto perustettiin vuonna 2008. Kunnat raportoivat SYKE:n ohjeen mukaisesti tietoja, joihin kuuluvat sähkönkulutus, liikenne, jätteenkäsittely, maatalous, fossiiliset polttoaineet kaukolämmön tuotannossa, erillislämmityksessä, työkoneissa ja päästökauppaan kuulumattomassa teollisuudessa sekä päästökompensaatiot. Näistä SYKE laskee kunnan päästöt. Sillä, että laskennan tekee kunnasta riippumaton taho, pyritään saamaan vertailukelpoista tietoa. Kunnalla ei myöskään tarvitse itsellään olla osaamista päästölaskennasta. == Historia == Hinku-verkosto käynnistettiin vuonna 2008 Kohti hiilineutraalia kuntaa -nimisenä hankkeena yritysjohtajien ja Suomen ympäristökeskuksen aloitteesta. Alun perin mukaan valikoitui 5 pientä kuntaa: Kuhmoinen, Mynämäki, Padasjoki, Parikkala ja Uusikaupunki. Vuonna 2011 mukaan liittyi myös Iin kunta. Vuonna 2013 Hinkusta tuli avoin verkosto, johon yritysjäsenetkin pääsivät mukaan. Verkostosta käytettiin vuoteen 2019 asti nimeä Hinku-foorumi. Hinku-verkosto on kasvanut vuosien varrella, ja siihen on liittynyt runsaasti uusia kuntia. Vuonna 2019 verkosto laajeni myös maakunnille. Vuoden 2020 alussa Hinku-verkostossa oli mukana yli 70 kuntaa ja 4 maakuntaa. == Hinku-kriteerit == Liittyäkseen Hinku- verkostoon, kunnan tai maakunnan on täytettävä Hinku-kriteerit. Hinku- kriteerit on laatinut Suomen ympäristökeskus SYKE. === Tavoite === Hinku-kunta sitoutuu valtuuston päätöksellä vähentämään alueensa kasvihuonekaasupäästöjä 80 % vuoteen 2030 mennessä vuoden 2007 tasosta. Kasvihuonekaasupäästönäkökulma otetaan huomioon kaikessa merkittävässä päätöksenteossa. Hinku-maakunta sitoutuu yhdessä alueensa Hinku-kuntien kanssa samaan Hinku- päästövähennystavoitteeseen. Sitoutuneiden Hinku-kuntien yhteenlasketun asukasluvun on katettava vähintään 80 % maakunnan asukasluvusta, jotta maakunta voi hakea Hinku-maakunnaksi. === Prosessit === Lisäksi Hinku-kunnan tulisi: * nimittää yhteyshenkilö * perustaa tärkeimpiä hallinnonaloja edustava työryhmä (tai liittää se jo olemassa olevaan) * laatia ja budjetoida vuosittainen hillintätoimien suunnitelma * toteuttaa hillintätoimia * viestiä ilmastonmuutoksen hillinnästä kunnan henkilöstölle ja kunnanvaltuustolle sekä alueen asukkaille, yrityksille ja maa- ja metsätalousyrittäjille. Hinku- maakunnan tulisi: * perustaa maakunnallinen yhteistyöryhmä (tai liittää se jo olemassa olevaan) * laatia maakunnallinen päästövähennyspolku vuoteen 2030 yhdessä keskeisten toimijoiden kanssa. == Lähteet == == Aiheesta muualla == *Hiilineutraalisuomi.fi -verkkopalvelu *Hinku-hankesivu Syke.fi -verkkopalvelussa Luokka:Ilmastonmuutos
Luontosuhde

Luontosuhde (myös ympäristösuhde) kuvaa ihmisen tai yhteisön tapaa suhtautua ympäröivään luontoon. Se ymmärretään ensisijaisesti maailmankuvalliseksi, erityisesti eettiseksi ja filosofiseksi ilmiöksi, ja siten kuvaa ennemminkin luontoa koskevaa asennetta tai ajattelutapaa kuin konkreettista ihmisen ja luonnon välistä vuorovaikutustaValkonen 2013: Johdanto. Teoksessa: Valkonen, J. ja Salonen, T. (toim.). Reittejä luontosuhteeseen. Lapin yliopistokustannus, Rovaniemi 2013.. Luontosuhteelle on kirjallisuudessa esitetty erilaisia määritelmiä. Luontosuhde ja ympäristösuhde ovat yläkäsitteitä muun muassa käsitteelle metsäsuhde. Suomalainen luontosuhde ymmärretään yhä usein metsäsuhteeksi. Termejä luontosuhde ja metsäsuhde voidaan käyttää tarkoittamaan myös osin samoja asioita, eikä niiden välinen suhde ole välttämättä selkeä. == Luontosuhteen kehittyminen == Luontosuhteen muodostuminen ei ole ihmiselle synnynnäistä, vaan se edellyttää oppimista, joka erityisesti lapsuudessa tapahtuu luonnolle altistumisen kautta, esimerkiksi metsäretkien kautta. Lapsena luontosuhteen rakentumiseen vaikuttavat muun muassa perheeltä saatu malli, kokemukset ja harrastukset . Luontosuhde kuitenkin kehittyy koko ihmisen elämänkaaren ajan. Ihmisen suhde luontoon muodostuu kokemusten ja havainnoinnin kautta, tärkeimpänä niissä myönteiset ja elämykselliset luontokokemuksetHirvonen M. 2002. Luontosuhteen merkitys ympäristökasvatuksessa. Latu ja polku 6/2002. . == Luontosuhteen merkitys == Lapsuuden luontokokemukset luovat pohjaa ympäristöystävälliselle elämäntavalle. Lasten ja nuorten metsäsuhteen voidaan nähdä vaikuttavan myöhemmin näkemyksiin metsien kestävää käyttöä ja käytön hyväksyttävyyttä ajatellen. Ajan viettämisellä luonnossa on todettu olevan useita hyötyjä ihmisen terveydelle. == Lähteet == == Aiheesta muualla == * Partioharrastus lähentää lasten ja nuorten suhdetta metsään Luokka:Luonto
Sibelius-opisto

Sibelius-opisto (ent. Hämeenlinnan musiikkiopisto) on musiikkiopisto, joka tarjoaa taiteen perusopetusta musiikissa ja tanssissa Hämeenlinnan, Hattulan ja Janakkalan toimipisteissä. Opistoa hallinnoi Hämeenlinnan musiikinystävät ry. == Historia == Hämeenlinnan musiikkiopisto perustettiin vuonna 1950. Edellisenä vuonna Hämeenlinnan kaupunginorkesterin johtajana aloittanut säveltäjä Tauno Marttinen koki opiston perustamisen tärkeäksi kaupunginorkesterin jatkuvuuden kannalta. Marttisen lisäksi perustamassa oli joukko muitakin hämeenlinnalaisia, mm. hänen vaimonsa Ilmi Marttinen Opiston toiminta alkoi vaatimattomasti, ja opetusta annettiin myös mm. opettajien kodeissa. Opistossa opetettiin aluksi myös balettia, mutta Ilmi Marttinen perusti vuonna 1952 Hämeenlinnan Liikunta- ja Balettikoulun, johon tanssin opetus siirtyi. Opistoon perustettiin musiikkileikkikoulu vuonna 1976. Ajan myötä toiminta kasvoi ja vuonna 1990 opistossa opiskeli jo 600 lasta, joista 150 leikkikoulussa. Tanssin opetus siirtyi takaisin musiikkiopistoon, kun Hämeenlinnan Liikunta- ja Balettikoulu liitettiin vuonna 2002 musiikkiopistoon koulun johtaja Ilmi Marttisen ilmoitettua kaupunginhallitukselle toiminnan lopettamisesta. Opiston Hämeenlinnan-toimipiste muutti vuonna 2008 Punaportilla sijaitsevasta Aartelan talosta Verkatehtaalle. == Rehtorit == * Tauno Marttinen (1950–1975) * Jorma Savolainen (ainakin vuosina 1983–1991) * Tapio Hurri (1997–2020) * Mika Hakala (2020–) == Lähteet == == Aiheesta muualla == * Sibelius-opiston verkkosivusto Luokka:Suomalaiset musiikkialan oppilaitokset Luokka:Taiteen perusopetus